cyanic-selkie/wikianc huggingface dataset:
Carl Lewis
Frederick Carlton Lewis, kjend som Carl Lewis, er ein USA-amerikansk friidrettsutøvar frå Birmingham i Alabama. Han deltok i sprintøvingane og i lengdehopp. Mellom 1983 og 1996 vann han totalt 9 olympiske gullmedaljar og åtte VM-gull. Lewis tangerte verdsrekorden på 100 meter under VM 1987, ein rekord han forbetra to gongar; i 1988 og 1991. Dessutan var han med på ulike USA-amerikanske landslag som sette fem verdsrekordar på 4x100 m stafett. Hans personlege rekordar er 9,86 sekundar på 100 m, 19,75 sekundar på 200 m og 8,87 m i lengdehopp.
Elin Grimstad
Elin Grimstad er ein norsk animatør, forfattar og musikar frå Giske.
Fylkesveg 423 i Nordland
Fylkesveg 423 i Nordland går på Selvær i Træna kommune. Vegen er 1,9 km lang.
King Sejong-stasjonen
King Sejong-stasjonen er ein forskingsstasjon driven av Sør-Korea kalla opp etter kong Sejong den store av Joseon. Han opna 17. februar 1988 og består av 11 bygningar og to observatorium på Barton Peninsula (King George Island). Området har eit relativt mildt klima og det er derfor eit rikt, ynglande dyreliv her om sommaren. Om sommaren kan stasjonen ta imot opp til 90 personar frå Koreansk polarinstitutt og gjesteforskarar frå andre institutt. Om vinteren er det att 17 ingeniørar og forskarar som held drifta av stasjonen i gang og rutinemessig samlar inn data (vêr, sjø), men hovudfoksuet deira er å spore generelle endringar i naturen. Forskarar frå Korea samarbeider med andre institutt i Antarktis og deltar i fleire forskingsprosjekt.
Stasjonen får vanlegvis forsyningar kvart år frå RV «Onnuri» og ofte av fly som landar ved den argentinske Carlini-stasjonen eller den chilenske Eduardo Frei-basen.
Distriktet Tropojë
Distriktet Tropojë (albansk: Rrethi i Tropojës) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Kukës. Hovudstaden i distriktet var Bajram Curri.
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Mascarin Peak
Toppen har namn etter Marion du Fresne sin fregatt «Le Mascarin», som sigla forbi øygruppa i 1772. Før 2003 hadde han namn etter Charles Robberts Swart, den siste generalguvernøren av Unionen Sør-Afrika og den første statspresidenten av Republikken Sør-Afrika.
Seglskutetida
Seglskutetida viser til perioden då seglskuter var dominerande som transportmiddel på sjøen. Omgrepet er i bruk på mange språk, og viser minst til tida frå siste halvdel av 1500-talet til midten av 1800-talet. Utbreidd bruk av seglskip til handel og krigføring var eit kjenneteikn for tidleg moderne tid og oppdagingstida, sistnemnde frå eit europeisk synspunkt der seglskip blei nytta til utforsking og transport mellom dei ulike verdsdelane.
Det er enklare å slå fast kva tid seglskutetida slutta enn kva tid ho byrja. Seglskuter blei avløyste av dampskip og samstundes blei transport over land meir effektiv med jarnbane og motorisert biltrafikk på vegar. Byrjinga til perioden er vanskeleg å slå fast fordi det krev kunnskap om utviklinga til skipstypane, og overgangen frå båt til skip.
Byrjing
Mange vil meina at seigskutetida tok til på 1500-talet, fordi skipa då blei større og omfanget av lange seilasar blei større etter oppdagingane av nye verdsdelar. Men fartøy og båtar med segl som framdrift, til så vel handel som krig, er brukt langt attende i historia. I mellomalderen var trafikken med mindre seglfartøy gjennom Nordsjøen, Skagerrak, Kattegat, Øresund og Austersjøen av stor tyding for utvikling av handel og kultur i alle land som grensa til desse sjøområda.
Internasjonalt knyter omgrepet for denne historiske perioden til segl som framdrift på krigsskip. Store krigsskip med segl, og væpna med eit stort tal kanonar på eitt, to eller tre kanondekk, var dominerande i dei store sjøkrigsnasjonane frå 1500-talet fram til siste halvdel av 1800-talet, eller frå 1600 til 1850.
Gullalderen
Gjennom heile perioden utvikla ein teknologien for seglskip, og midten av 1800-talet er rekna som byrjinga på ein gullalder då ein fekk dei mest komplekse skipa, som klipperar.
Det største seglskipet ein bygde var «France II», som blei sjøsett i 1912. Dette var ein femmasta bark på 5800 bruttotonn som hadde to hjelpemotorar.
Slutten på seglskutetida
Seglskutetida tok slutt då dampskipa overtok, og dei fleste vil meina at år 1900 kan setjast som tidspunktet då seglskutetida var over. Dampskip hadde då allereie frakta større tonnasje i nokre tiår.
Det fyrste dampskipet bygd som krigsskip var «Napoléon» frå 1850. Det blei frukt fleire dampdrivne krigsskip under Krimkrigen, særleg av dei allierte (britiske, franske og tyrkiske styrkar) under omleiringa av Sevastopol (1854–1855). Det fyrste dampdrivne panserskipet, «Gloire», blei sjøsett av den franske marinen i november 1859. Sjøslag i Den amerikanske borgarkrigen mellom dampskip, utan master, segl og tilhøyrande rigg og med eit fåtal svingbare kanonar, og tradisjonelle krigsseglskip, overtydde om at dampskipa var overlegne.
Seglskuter i Noreg
Gullalderen for norske seglskuter byrja i 1848, då England oppheva navigasjonslovane og fram til fyrste verdskrigen, då dampskip for alvor overtok transporten på havet. Fram til andre verdskrigen gjekk likevel norske seglskuter framleis i handelsfart.
I den første fasen var dei norske fortrinna låge lønningar og ein lang kyst. Eksport av trelast var òg ei viktig næring som hadde stor tyding. Hovuddelen av dei norske seglskutene høyrte heime på Sør-, Aust- og Sørvestlandet. Eigarforma var ofte partreiarlag. Det tyder at skipet (kvar skuta var eitt reiarlag) hadde fleire eigarar som kvar åtte eit viss mengd partar i skipet. I området rundt Arendal var det vanleg at bøndene blei reiarar ved å levera tømmer til skipa. Midt på 1880-talet, i gullalderen, oversteig likningsverdien av seglskutene i Nedenes amt alle gardane i amtet.
Rundt 1900 hadde tyngdepunktet i den norske flåten flytta seg frå seglskip til dampskip. Men dei siste store seglskutene var i drift til etter 1. verdskrigen, og små seglskip i spesiell fart var i drift heilt til 1950-åra.
Marián Masný
Marián Masný er ein slovakisk tidlegare fotballspelar frå Rybany, som vart europameister 1976 med Tsjekkoslovakia. Han spelte 75 landskampar og skåra 18 mål i tida 1974-82. Nasjonalt var han med å vinne ni pokalar, både tsjekkoslovakiske og slovakiske, med Slovan Bratislava.
Aktiv
Masný spelte i tenåra på eit lokalt lag. Frå 1969 til -71 var han knytt til i Dukla Banska Bystrica, samstundes som han gjorde militærteneste. I 1971 fekk han plass i stallen til topplaget Slovan Bratislava og spelte på Slovan i elleve sesongar. Med laget frå den seinare slovakiske hovudstaden vann han fire tsjekkoslovakiske meistertitlar og fem slovakiske cupmeisterskap. Våren 1974 var eit høgdepunkt med triumfar i både den tsjekkoslovakiske serien, der slovakiske cupen og i cupfinalen mot den tsjekkiske cupvinnaren. Sesongen 1984/85 spelte han for Petržalka, ein mindre byrival til Slovan.
Masný debuterte på det tsjekkoslovakiske landslaget i september 1974, og fekk omgåande fast plass på laget. Då Tsjekkoslovakia sigra over Vest-Tyskland i finalen under fotball-EM 1976 etter straffeskyting, var Masný fyrst ut av dei fem tsjekkoslovakiske eksekutørane, som alle saman skåra. Masný deltok i alle fire kampane då Tsjekkoslovakia tok bronse ved fotball-EM 1980, og utlikna då Italia og Tsjekkoslovakia spelte 1-1 i bronsefinalen. Under VM i fotball 1982 var han innbytar i sine to siste kampar i landslagsdrakt.
Viketunnelen
Viketunnelen er ein tunnel på fylkesveg 191 i Nesset kommune i Møre og Romsdal. Tunnelen går mellom Fløta og Vike på austsida av Eikesdalsvatnet og er 4250 meter lang. Opphavleg var tunnelen 3535 meter lang og opna 12. mai 1997. Han vart forlenga ved Fløta etter at et jord- og steinras skada vegen der i august 2003. Den forlenga tunnelen vart offisielt opna 26. mai 2005.
Etter forlenginga er Viketunnelen den nest lengste tunnelen på ein fylkesveg i Noreg. Lengst av fylkesvegtunnelane er Heggurtunnelen i Tafjord i Norddal kommune.
Live Nassau Coliseum '76
Live Nassau Coliseum '76 er eit konsertalbum av David Bowie spelt inn 23. mars 1976 under Isolar-turneen for å marknadsføre albumet Station to Station. Innspelinga vart først gjeven ut i september 2010 som ein del av spesial- og luksusutgåvene av Station to Station. Albumet vart gjeve ut separat den 10. februar 2017.
To av spora frå denne konserten, «Word on a Wing» og «Stay», var blitt gjevne ut som bonusspor på 1991-utgåva av Station to Station.
Mottaking
Forfattaren Nicholas Pegg sildra albumet som «eit glimrande minne av ein av dei beste turneane til Bowie, med høgdepunkt som den majestetiske ‘Word On A Wing’, ein über-kul ‘Waiting For the Man’, og opprørske, spanande utgåver av ‘Stay’ og ‘The Jean Genie’» med «Bowie og det strålande bandet hans frå 1976 i gnistrande form.»
Fylkesveg 311 (fleirtyding)
Fylkesveg 311 har funnest i fleire fylke i Noreg:
Fylkesveg 423
Fylkesveg 423 finst i fleire fylke i Noreg:
Saturnmånen Aegaeon
Aegaeon er ein av månane til Saturn. Han har ein diameter på kring 0,5 km og går i bane i G-ringen.
Aegaeon vart oppdaga på bilete tekne av Cassini-sonden 15. august 2008.
Ruth Is Stranger Than Richard
Ruth Is Stranger Than Richard er det tredje soloalbumet til Robert Wyatt.
Bakgrunn
Oppfølgjaren til Rock Bottom, som Wyatt hadde skrive all musikk og tekst til, bestod hovudsakleg av versjonar og arrangement av andre sine songar (anten vener - Phil Manzanera, Fred Frith, Mongezi Feza, tidlegare Wilde Flowers-medlem Brian Hopper - eller påverknader - Charlie Haden) der Wyatt nytta sine eigne tekstar. Bortsett frå «Sonia», spelt inn for singelen «Yesterday Man» i oktober 1974 (med Nick Mason som produsent), er heile albumet spelt inn og miksa i The Manor Studio med Wyatt sjølv som produsent. Mykje av albumet er Wyatt (på solovokal og klaverinstrument) akkompagnert av eit «band» med bassist Bill MacCormick, trommeslagar Laurie Allan og saksofonistane George Khan og Gary Windo, i tillegg til Brian Eno som la til sin idiosynkratiske «anti-jazz»-tøtsj.
Bueng Kan-fylket
Bueng Kan er eit fylke i Thailand. Fylkeshovudstaden er Bueng Kan. Innbyggartalet er 418 566 per 2014.
Langduskpingvin
Langduskpingvin (Eudyptes moseleyi), tidlegare underarten Eudyptes chrysocome moseleyi av klippehopparpingvin, er ein liten pingvin i slekta Eudyptes med gul fjørpryd på hovudet. Denne pingvinarten lever i det sørlege Atlanterhavet og i Indiahavet.
Koloman Gögh
Koloman Gögh var ein slovakisk fotballspelar som vann EM-gull med Tsjekkoslovakia i 1976. Midtstopparen var med å vinne seks nasjonale pokalar, både tsjekkoslovakiske og slovakiske, med Slovan Bratislava.
Langduskpingvin
Skildring
Langduskpingvinar skil seg lite i utsjånad frå andre i slekta Eudyptes, han har fjørtopp og lys, gult augebryn som endar i ein fjørdust, men augestripa er smalare og kortare enn hos klippehopparpingvinen. Han er ein av dei minste pingvinane, ca. 55 centimeter, berre dvergpingvinen er vesentleg mindre. Langduskpingvin dukkar typisk ned til 18 meter for å hente føde og er under vatn i rundt eit minutt, men han kan gå ned til 100 meters djupne. Føda er sett saman av krepsdyr, fisk og blekksprut, i ei undersøking utgjorde krillarten Thysanoessa gregaria den dominerande mengda av føde. Dei beitar ofte selskapeleg i flokk, og er kolonihekkarar. Kullet er vanlegvis på to egg. Langt dei fleste, ca. 80 %, lever i det sørlege Atlanterhavet, resten av populasjonen i Indiahavet.
Koloman Gögh
Aktiv
Gögh var fødd i Kladno i dagens Tsjekkia, men byrja spele fotball i Kolárovo i dagens Slovakia, ein by med over 80% etniske ungararar. Under militærtenesta som fallskjermhoppar var han aktiv i Dukla Holešov. Deretter spelte han i ti år, 1970 til -80, på topplaget Slovan Bratislava. Her var han i 1974 med på storeslem; siger i den tsjekkoslovakiske serien, den slovakiske cupen og i cupfinalen mot den tsjekkiske cupvinnaren. I tillegg vart laget seriemeistrar i 1975 og triumferte i den slovakiske cupen i 1972 og -1976. Sidan 1980 var han aktiv i austerrikske VÖEST Linz i to sesongar, og like lenge i slovakiske Dunajská Streda til han la opp i 1984.
Langduskpingvin
Skildring
Bestanden er estimert til ca. 265 000 hekkande par og er minkande. Arten er rekna som sterkt truga grunna snøgg tilbakegang i heile utbreiingsområdet dei siste tretti åra.
Koloman Gögh
Aktiv
Gögh spelte 55 landskampar for Tsjekkoslovakia i tida 1974-80. Han var med på laget som sigra over Vest-Tyskland etter straffeskyting, og dermed vann fotball-EM 1976. Fire år seinare var han med då Tsjekkoslovakia kneip bronsen i EM i fotball 1980, i det som vart hans siste i landslagsdrakt. Han skåra eitt einaste landslagsmål.
Seinhaustes 1995 omkom Gögh i ei bilulukke ved Gattendorf i Austerrike, 47 år gammal.
Three of a Perfect Pair
Three of a Perfect Pair er det tiande studioalbumet til King Crimson. Det kom ut i mars 1984 på plateselskapet E.G..
Bakgrunn
Albumet enda 80-talsperioden til bandet og er ei blanding av den eksperimentelle stilen på albuma Discipline og Beat. Robert Fripp og Adrian Belew tok meir kontroll over stilen enn på dei to førre albuma. Albumet er delt inn i ei «venstre» og ei «høgre» side, med ei tredje side lagt til som bonusspor i 2001. Med denne delinga dominerte Belew den eine sida, medan Fripp dominerte den andre. Tittelen syner til at det er «tre sider til alle soger», «han, ho og dei».
Jorge Olguín
Klubbspel
Forsvarsspelaren Olguín spelte frå 1971 til 1988 på tre av storklubbane i Argentina, stort sett som midtstoppar. Han var aktiv 1971-79 på San Lorenzo, 1980-83 på Independiente og 1984-88 på Argentinos Juniors. Med alle tre klubbane var han med å vinne nasjonale eller metropole turneringar. Høgdepunktet som klubbspelar kom då Argentinos Juniors vann Copa Libertadores 1985 etter omkamp og straffeskyting mot América de Cali frå Colombia.
Landslagsspel
Olguín var argentinsk landslagsspelar 1976-82. Under verdsmeisterskapen 1978 på heimebane vart han nytta som høgreback, så også i finalen mot Nederland som Argentina vann 3-1 etter ekstraomgangar. Han var også jamnt i fyrsteellevaren då Fotball-VM 1982 fann stad i Spania, men etter tap mot Brasil og 60 mållause landskampar fekk han ikkje fleire oppdrag for det argentinske landslaget.
Three of a Perfect Pair
Utgjeving og mottaking
Three of a Perfect Pair vart utgjeve 27. mars 1984 og nådde 30. plassen på UK Albums Chart
Trouser Press skildra det som «eit særs springande album frå eit band som var stolt av å forsiktig setje saman motsetningar. Den venstre sida har fire dårlegare songar av Adrian Belew og ein sjølvavleiande instrumental. Den andre sida er nesten berre instrumentalar, nesten friform, nesten glimrande. Tilsynelatande er den Frippressive «disiplinen» som skapte den kritikarroste pop/kunsten på dei to førre Crimson-albuma ikkje ein permanent tilstand.»
Ein ny 5.1-kringlyd-miks av Steven Wilson og Robert Fripp kom ut i oktober 2016 for 40-årsjubileumsserien deira.
Salslister
Album
Saturnmånen Methone
Methone vart oppdaga 1. juni 2004 av biletlaget bak Cassini-sonden.
Fylkesveg 311 i Aust-Agder
Fylkesveg 311 i Aust-Agder går mellom Dåsnes og Fennefoss bru i Evje og Hornnes kommune. Vegen er 1,3 km lang.
Fylkesveg 432
Fylkesveg 432 finst i fleire fylke i Noreg:
Fylkesvei 432 (andre betydninger)
Rock Bottom
Rock Bottom er det andre soloalbumet til den tidlegare Soft Machine-trommeslagaren Robert Wyatt. Det kom ut 26. juli 1974 på Virgin Records. Sjølv om Rock Bottom teknisk sett er et andre soloalbumet til Wyatt har han i fleire intervju sagt at han reknar føregjengaren The End of an Ear som eit produkt frå ungdomen og ikkje ein del av «kanonen» hans. Albumet vart produsert av Pink Floyd-trommeslagar Nick Mason.
Konsept
Med vener og kjente som Fred Frith, Ivor Cutler og Nick Mason (som produserte heile albumet), spelte Wyatt inn det meste av albumet kort tid etter han kom ut av sjukehuset. Sommaren 1974 vart albumet gjeven ut til god kritikk. Cutler sitt bidrag (opplesing av ei delvis meiningslaus soge halvvegs gjennom «Little Red Riding Hood Hit the Road» og intonere same diktet i flat barytonstemme mot slutten av «Little Red Robin Hood Hit the Road» mot slutten av albumet) vart rekt fram som eit høgdepunkt og førte til at han fekk ein platekontrakt for tre album med Virgin Records.
Albumet er intenst, men likevel avdempa og roleg og skildrar abstrakte bilete av smerte, tap og liding som vert pressa gjennom med levande glimt av kjærleik og fornying, inspirert som det var av det nye forholdet hans til Alfreda Benge, som han gifta seg med same dag som of Rock Bottom kom ut. Dei har budd i Lincolnshire sidan og Benge har laga plateomslaga til alle dei seinare platene hans.
Mottaking
Rock Bottom selde betre enn venta og fekk positive meldingar. Plata og god publisitet etablerte Wyatt som ein respektert soloartist som var sjølvstendig frå Soft Machine. Like etter gav Wyatt ut singelen «I'm a Believer», ein beintfram coverversjon av songen frå 1960-talet, som nådde Topp 30 i Storbritannia. Etter det neste albumet Ruth Is Stranger Than Richard, gav ikkje Wyatt ut fleire album før Old Rottenhat i 1985. Rock Bottom vart plassert på 98. plass på lista til Pitchfork Media over dei 100 beste albuma frå 1970-åra.
Innhald
Alle songar er skrivne av Robert Wyatt.
Terje Moe Gustavsen
Terje Moe Gustavsen var ein norsk embetsmann og Ap-politikar. Frå 12. november 2007 var han vegdirektør og øvste leiar for Statens vegvesen.
Gustavsen var statssekretær ved Statsministerens kontor i Regjeringa Jagland i 1997 og samferdsleminister i Regjeringa Stoltenberg I frå 17. mars 2000 til 19. oktober 2001.
Gustavsen arbeidde i ulike stillingar i Postverket mellom 1970 og 1987. Frå 1981 til 1987 hadde han verv som sekretær, nestleiar og leiar i Oslo-avdelinga av Den norske Postorganisasjon. Perioden 1987 til 1990 var han sekretær i Statstjenestemannskartellet og mellom 1990 og 1999 leiar i LO Stat (tidlegare Statstjenestemannskartellet). Han sat i sentralstyret til Arbeidarpartiet i 1992-1999.
Mellom 1999 og 2000 var Gustavsen strategidirektør i Telenor Installasjon og Service. Frå 2002 til 2005 var han direktør i arbeidsgjevarforeninga NAVO, og var personaldirektør i SAS Braathens frå 2005 til 2007. I 2007 var han ein kort periode tilsett i Arbeidsgiverforeningen Spekter som spesialrådgjevar.
Blant fleire område i virket som vegdirektør var tryggleik i trafikken eit innsatsområde som Gustavsen var spesielt oppteken av. Som leiar var han ein aktiv pådrivar i kampen mot trafikkulykker. Som samferdselsminister var det han som fremma Nullvisjonen for Stortinget, som vart vedteken i 2002. Då Gustavsen overtok som vegdirektør i 2007 mista 233 livet på norske vegar. Talet hadde gått ned til 108 i 2018. Under Gustavsen var Noreg blitt eit føregangsland innan trafikktryggleik, og dei fire siste åra hadde Noreg den lågaste risikoen for å mista livet i trafikken i Europa, ifølge European Transport Safety Council.
Mikkel Anderssen Saxlund
Mikkel Anderssen Saxlund var ein norsk gardbrukar, stortingsmann og ordførar frå Vang i Hedmark. Han var far til Even Saxlund.
Han var fødd i Vang, der far hans var gardbrukar. Sjølv kjøpte han i 1802 garden Sakslund i Stange av svigerfaren sin. Han dreiv garden til 1849, då han tok ut kår. År 1822 fekk han i stand kjøp av Stange allmenning for 5 000 spesiedalar. 1838 vart han den fyrste ordføraren i Stange, eit verv han hadde til han døydde.
Saxlund møtte på Stortinget 1815-16 som varamann for Halvor Hoel. Sidan representerte han Hedemarkens amt på Stortinget i 1818 og 1827, samt på omframstortinget 1828. 1815-16 var han medlem av fire komitear, mellom dei var komiteen om finans- skatte-, bank- og pengestellet og komiteen om bergverkslova og Kongsberg sølvverk. I 1818 var han medlem av ti komitear, mellom dei om kontroll med bank- og pengestellet, om tjuverilovgjevinga, om sal av benefisert gods og om sivile og militære embetsgardar. På Stortinget 1828 var han medlem av gasje- og pensjonskomiteen, om kjøpstad på Oplandene og om brennevinsbrenning. År 1818 var han medlem av Stortinget sin deputasjon til kongekroninga i Trondheim.
Han døydde på Sakslund-garden i Stange i 1853. Femti år seinare, 1903, reiste allmenningsstyret i Stange ein minnestein på grava hans på Stange kyrkjegard.
Nordisk Sjakkforbund
Nordisk Sjakkforbund (The Nordic Chess Federation), vart skipa 20. august 1899 i København i Danmark. Forbundet er ein samanslutnad av dei ulike nasjonale forbunda i dei nordiske landa.
Historie
Før 1899 hadde det vore heldt nokre turneringar i Stockholm, der dei beste spelarane frå Sverige og Danmark tok del. Under skipingsmøtet i august 1899 deltok representantar frå København, Göteborg, Stockholm og Kristiania.
Curt Cress
Curtis «Curt» Cress er ein tysk trommeslagar og låtskrivar.
Biografi
Curt Cress byrja karrieren i 1965 i Hanau med bandet Load. Seinare spelte han i Hanau med banda Six og Orange Peel. Han har arbeidd med fleire band inkludert Klaus Doldinger sitt Passport, Atlantis, Spliff, Milli Vanilli og Snowball, Curt Cress Clan, og som gjestemusikar på fleire studioinnspelingar med tyske og internasjonale artistar, som Falco, Peter Maffay, Rick Springfield, SAGA og Tina Turner.
Cress var òg produsent, mellom anna for Uwe Ochsenknecht, Claudia Cane, Heiner Pudelko, Nena, Nina Hagen og Royal Philharmonic Orchestra. Han har òg arbeidd i studio med med Boney M., Hubert Kah, Michael Cretu, Scorpions, Alfaville, BAP, Inga og Annette Humpe, Peter Cornelius, Marianne Rosenberg, Stefan Waggershausen, Udo Lindenberg, Meat Loaf og Freddie Mercury (Mr. Bad Guy).
Cress har òg skrive mykje musikk for film og fjernsy, mellom anna seriane SK Kölsch, The Red Mile, HeliCops - Einsatz über Berlin, Tatort og kjenningsmelodiar for sportsprogram og Wetten, dass ..?.
Fylkesveg 311 i Finnmark
Fylkesveg 311 i Finnmark går mellom Karlebotnhøgda og Sirddagohppi i Nesseby kommune. Vegen er 2,8 km lang.
Distriktet Has
Distriktet Has (albansk: Rrethi i Hasit) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Kukës. Hovudstaden i distriktet var Krumë.
Songen Three of a Perfect Pair
Three of a Perfect Pair/Man With an Open Heart er ein singel av bandet King Crimson, som kom ut i 1984. Songen er henta frå albumet Three of a Perfect Pair (1984).
Distriktet Has
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Songen Three of a Perfect Pair
Versa er i 6/8 og refrenget 7/8. Mot slutten spelar bassen i 6/8, medan gitarane er 2/4. Songen er skriven av Adrian Belew, Bill Bruford, Robert Fripp og Tony Levin.
Den europeiske sjakkunionen
Den europeiske sjakkunionen er ei internasjonal, uavhengig samanslutning av europeiske sjakkforbund. Organisasjonen har hovudkontor i Beograd.
Queen av Queen
Albumet var inspirert av hardrock, progressiv rock og heavy metal frå den tida. Det dekkjer tema som folkeminne («My Fairy King») og religion («Jesus»). Frontmannen Freddie Mercury skreiv fem av dei ti songane, gitaristen Brian May skreiv fire, (inkludert «Doing All Right», som var skriven i lag med bandkollegaen Smile, Tim Staffell), og trommeslagaren Roger Taylor skreiv og song «Modern Times Rock and Roll». Den siste songen på albumet er ein kort instrumentalversjon av «Seven Seas of Rhye». På plateomslaget stod det «And nobody played synthesiser», sidan somme lyttarar trudde at dei avanserte fleirsporsinnspelingane og effektane på gitaren og vokalen høyrtes ut som synthesiserar. Bassisten John Deacon stod på den originale vinylutgåva oppført som «Deacon John», men etter utgjevinga, bad han om å få nytte det verkelege namnet sitt.
Historie
Queen hadde spelt på klubbar og college i og kring London i nesten to år då bandet fekk høvet til å teste ut det nye studioanlegget i De Lane Lea Studios. Dei tok vare på høvet og sette saman ein utførleg demo med fem songar: «Keep Yourself Alive», «The Night Comes Down», «Great King Rat», «Jesus» og «Liar». Trass i den høge kvaliteten til demoen, fekk bandet berre eit einaste tilbod frå eit plateselskap - eit dårleg tilbod frå Chrysalis Records, som dei prøvde å nytte til å lokke andre selskap.
Albumet var ferdig innspelt og miksa i november 1972, men Trident brukte månader på å få eit plateselskap til å gje det ut. Etter åtte månader gav dei rett og slett ut albumet sjølv i 1972. På denne tida hadde Queen byrja å skrive songar for det neste albumet, men dei vart motlause av at det tok så lang tid å få ut det første albumet, og følte at dei hadde vokse seg forbi ddet stadiet, sjølv om platekjøparane berre så vidt hadde fått nyss om dei. Dei spelte inn to innspelingar for BBC i mellomtida. Den første singelen, «Keep Yourself Alive» (Mike Stone-miksen, vert no rekna som standardversjonen for albumet) vart gjeven ut ei veke før albumet Songen vart korta ned for singel i USA, frå 3:47 til 3:30. Den amerikanske singelversjonen kom ut i oktober. Alle land hadde B-sida «Son and Daughter». Albumet kom ut i USA den 4. september.
Elektra Records gav ut singelen «Liar» i ei kraftig forkorta utgåve den 14. februar 1974, med B-sida «Doing All Right». Elektra gav seinare ut den forkorta versjonen av «Keep Yourself Alive» i juli 1975, denne gongen med den sjeldne doble B-sida (sjeldan for ein 7"-singel) med «Lily of the Valley» og «God Save the Queen». Begge versjonane skil seg frå albumversjonane.
Hollywood Records gav ut ein CD-singel med fem versjonar av «Keep Yourself Alive» for å marknadsføre den komande plateboksen Crown Jewels i 1998. Versjonane på CDen er: «Long Lost Re-take», «BBC Session No. 1 Version», «Live Killers Version», «Album Version (Unremastered)» og «Album Version (1998 Remastered Version)».
Mottaking
Rolling Stone skreiv «Det er ikkje tvil om at denne funky, energetiske, engelske kvartetten har reiskapane dei treng for å ta over den abdiserte heavy metal-trona til Zep, og så bli ei verkeleg stor kraft å rekne med i rockeverda. Debutalbumet deira er supert.» Winnipeg Free Press skreiv at Queen lånte frå andre andre artistar, men samanlikna det òg positivt til Led Zeppelin og skreiv «gruppa klarar å sprøyte inn eit slikt frisk, energisk tøtsj til det meste av det at eg ikkje tenkjer på det... Med sitt første album har Queen produsert ei drivande, energirik samling, som med tida kan bli like høgt verdsett som Led Zep 1 no vert.» Daily Herald i Illinois tilrådde òg albumet og skreiv «Ein er garantert ein god lytt i songar som 'Keep Yourself Alive,' 'Great King Rat' og 'Doing All Right'.»
I seinare år gav AllMusic albumet tre av fem stjerner og kalla det ein «lappete, men lovande debutalbumet frå ei klassisk rockegruppe». I 1994 rangerte magasinet Guitarist Queen på 19. plassen over dei viktigaste gitaralbuma gjennom tidene. Albumet vart rangert på 54. palssen på lista til NME kalla «100 Greatest Albums You’ve Never Heard» i 2011. I 2008 rangerte Rolling Stone «Keep Yourself Alive» på 31. plassen over dei 100 beste gitarsongane gjennom tidene og skreiv «riff nok til eit heilt album pressa inn i ein enkel song». Heavy metal-journalisten Martin Popoff har kalla albumet favorittalbumet hans gjennom tidene.
2011-utgåva
Den 8. november 2010 annonserte plateselskapet Universal Music Group at dei skulle gje ut albumet på ny med ny digital lyd og utvida innhald i mai 2011.
Keep Yourself Alive
Brian May skreiv «Keep Yourself Alive» etter bandet var danna, men før John Deacon kom inn, noko som var stadfesta av den tidlegare bassisten Barry Mitchell. May sa i eit radiointervju i høve utgjevinga av albumet News of the World i 1977, at han hadde skrive teksten som ironisk, men at tydinga vart fullstendig endra då Mercury song han. Roger Taylor og May song mellomspelet i songen.
Doing All Right
«Doing All Right» vart skriven av May og Tim Staffell, medan dei spelte i Smile. Dette er ein av få Queen-songar med May på piano. Han spelte òg sin gamle Hairfred akustiske gitar på songen, som han òg gjorde på seinare songar som «White Queen (As It Began)» og «Jealousy». Bandet spelte denne songen så tidleg som i 1970, og det var den første songen Mercury på ein konsert spelte piano på. Staffell song songen då han var i Smile, og Mercury prøvde å syngje songen på same måte då han vart ein Queen-song.
Great King Rat
«Great King Rat» var skriven av Mercury. Denne songen er eit døme på den tidlege stilen til Queen, med lange, tunge komposisjonar, lang gitarsolo og brå tempoendringar. Trass i at han ikkje vart gjeven ut som singel, er han særs populær blant Queen-fansen.
My Fairy King
«My Fairy King» var skriven av Mercury, og omhandlar Rhye, ei fantasiverd han skapte og som er omtalt i andre Queen-songar, som «Seven Seas of Rhye». «My Fairy King» er den første songen på albumet der Mercury spelar piano, sidan pianoet på «Doing All Right» vart spelt av May, som vart imponert over pianospelinga til Mercury på songen, og frå den tida var det Mercury som spelte det meste av piano på Queen-songane.
Før Mercury skreiv denne songen vart han kalla Freddie Bulsara, og songen skal ha inspirert han til å endre etternamnet sitt. Eine verset inneheld linja «Mother Mercury, look what they've done to me.» May har sagt at etter linja var skriven, hevda Freddie at han song om mor si. Freddie Bulsara tok så scenenamnet Freddie Mercury. Dette var eit forsøk på å skilje scenepersonen hans («ekstrovert monster» i følgje Mercury sjølv) frå han sjølv privat (den introverte).
Songen vart skriven medan bandet var i studio og inneheld mange lag av vokal og vokalharmoniar, som Mercury likte godt. Taylor syner òg kor god vokalist han er her, og syng nokre av dei høgaste tonane i songen. Teknikken med å leggje lag på lag med vokal vart seinare nytta i mange andre Queen-songar, som «Bohemian Rhapsody». Mercury lånte somme linjer frå Robert Browning-diktet «The Pied Piper of Hamelin».
Liar
«Liar» vart skriven av Mercury i 1970, medan han framleis var kjend som Farrokh (Frederick) Bulsara, og før Deacon kom med i bandet. Det er ein av dei tyngste songane til bandet. Dette er ein av få songar av bandet frå 1970-åra med hammondorgel.
The Night Comes Down
May skreiv denne songen kort tid før bandet vart skipa i 19790, etter Smile var lagt ned. Det var den første songen dei spelte inn i De Lane Lea Studios i desember 1971, då bandet fekk lov til å teste det nye utstyret i studioet i byte mot at dei fekk lov å spele inn ein demo i eit forsøk på å finne eit plateselskap. Avtalen gagna begge partar, og Queen utnytta til det fulle det avanserte utstyret til å spele inn fem songar.
Då dei originale De Lane Lea-demoane kom ut som bonusspor i 2011, er det ein klår skilnad i miksen på «The Night Comes Down» samalikna med den originale LP-versjonen. Mellom anna er det ein markant skilnad i trommelyden.
Songen handlar om å bli vaksen, nostalgien kring ein barndom som er forbi, og vanskane med livet som vaksen, noko Brian May ofte skreiv songar om. Teksten inneheld òg ein noko fleirtydig referanse til «Lucy in the Sky with Diamonds» med linja «When I was young it came to me; And I could see the sun breaking; Lucy was high and so was I; Dazzling, holding the world inside.» May var stod Beatles-fan og har sagt i mange intervju at dei hadde stor innverknad på han.
Modern Times Rock 'n' Roll
Taylor skreiv og song songen, som vart spelt inn to gonger for BBC. Den første gongen var i desember 1973, då han vart sendt på programmet til John Peel. Denne versjonen vart sidan gjeven ut i 1989 på Queen-albumet At the Beeb, og liknar albumversjonen. Den andre innspelinga er frå april 1974 og vart sendt på sendinga til Bob Harris. Den seinare versjonen skil seg frå albumversjonen og er langsamare, med ekstra vokal frå Freddie Mercury.
Son and Daughter
«Son and Daughter» vart skriven av May og var B-sida til singelen «Keep Yourself Alive». Songen vart spelt under den aller første konserten som Queen i 1970. Han vart ofte spelt på konsertane deira fram til 1975, og inneheld opphavleg ein kjend gitarsolo. Albumversjonen av songen inneheld ikkje denne gitarsoloen. Soloen vart først spelt inn i studio i 1974 for «Brighton Rock» på Sheer Heart Attack. Fram til då, og stundom etter dette, tok gitarsoloen over den midtre delen av «Son and Daughter» under konsertane, medan resten av bandet hadde ein kvil og kunne skifte klede.
I motsetnad til andre tidlege Queen-songar, som vart spelt på konsertane deira igjen i 1984-1986, vart ikkje lenger songar som «Liar», «Keep Yourself Alive», «The Seven Seas of Rhye» og «In the Lap of the Gods...Revisited» og «Son and Daughter» lenger framførte på Queen-konsertane då hitsinglane deira byrja å overta.
Jesus
Teksten omhandlar fortel delar av soga om Jesus frå Nasaret. Mercury, som skreiv songen, var parsar. Songen består av ein rytmeseksjon med to akkordar under versa med ein lang instrumental mot slutten av songen. På grunn av effektane May blant anna skapte med sin Red Special-gitar, såg mange av dei tidlege tilhengjarane til Queen bandet som eit psykedelisk rockeband.
Seven Seas of Rhye...
«Seven Seas of Rhye...» vart skriven av Mercury, som hadde skrive denne halvferdig. På dette albumet er han berre ein kort instrumental på slutten av songen. Den fulle versjonen av songen vart gjort ferdig av Mercury for det neste albumet, Queen II.
Fylkesveg 433
Fylkesveg 433 finst i fleire fylke i Noreg:
Saturnmånen Anthe
Anthe er ein av månane til Saturn. Han har ein diameter på kring 2 km og går i bane mellom Mimas og Enceladus.
Anthe vart oppdaga 30. mai 2007 av biletlaget bak Cassini-sonden, men ein gjennomgang av eldre Cassini-bilete fann månen so langt attende som til juni 2004.
Al-Amarah
Amarah (arabisk العمارة, Al ‘Amārah, òg skrive Amara) er ein by i det søraustlege Irak ved breidda av Tigris sør for Bagdad, kring 50 km frå grensa til Iran. Han ligg heilt nord i myrlandskapet mellom Tigris og Eufrat.
Han er hovudsakleg busett av sjiamuslimar, og hadde kring 340 000 innbyggjarar i 2002 og 420 000 i 2005. Byen er det administrative senteret i guvernementet Maysan. Staden er eit stort handelssenter for det kringliggande jordbruksområdet, og er kjend for vevevarer og sølvarbeid.
Klima
Amarah har eit heitt ørkenklima (Köppen si klimaklassifisering BWh) med ekstremt varme og tørre somrar og kjølige, våtare vintrar.
NGC 1300
NGC 1300 er ein stavspiralgalakse som ligg rundt 69 millionar lysår unna jorda i stjernebiletet Floda. Han er rekna for å vera prototypisk for stavspiralgalaksane. Galaksekjernen til NGC 1300 har sin eigen spiralstruktur omtrent 3300 lysår lang. Berre veldefinerte stavspiralgalaksar, slik som NGC 1300, ser ut til å ha slike.
Hjalmar Johnssen
Hjalmar Johnssen var ein norsk målar og illustratør.
Johnssen var son av hamnefogd Konrad Johnssen og Margrethe Petrea Blankenborg Prydtz Bang, og bror av forfattaren Peter Rosenkrantz Johnsen. Han var fødd i Stavanger og voks opp i Bergen. Etter å ha fullført latinskulen drog han til sjøs, og blei etterkvart styrmann. I 1875 gjekk han i land og slo seg ned i Christiania, der han var tilsett hjå ein skipsmeklar. Han hadde tileigna seg ein del kunstkunnskapar, og prøvde å livnæra seg som kunstnar frå 1879. Vinteren 1880 var han elev hjå Johan Jacob Bennetter i Stavanger. Han hadde planlagd å studera hjå marinemålaren Vilhelm Melbye i København, men denne døydde før han kunne gjera det. I staden fekk han ein kort studietur til Paris og nokre månader som elev hjå Frits Thaulow i Kragerø i 1882. Johnssen bidrog til å undermåla fleire av verka til Thaulow, som berømte gatepartiet frå Bjørnborgbakken med ungar på kjelke. Sjølv måla han landskapsmåleri og eit portrett av Frits Thaulow under opphaldet. I seinare år var han fleire somrar ved Fredriksvern (Stavern) og i Skudeneshavn på Karmøy. Hjalmar Johnssen måla ei rekkje motiv frå skip, hamner og skjergarden. Han verka også som illustratør, mellom anna i Folkebladet.
I 1890-åra var han formann i Bildende kunstneres fagforening.
Han var gift med Lydia Eugenie Olsen (f. 1848).
Jakob Pedersen Bolstad
Jakob Pedersen Bolstad var ein norsk gardbrukar og stortingsmann frå Ringsaker i Hedmark.
Bolstad var son av ein gardbrukar i Ringsaker. Sjølv gifta han seg med ei enke på garden Bolstad i heimbygda og var sidan gardbrukar på denne. Han representerte Hedemarkens amt på Stortinget 1821, omframstortinget 1822 og Stortinget 1824. I 1821 var han medlem av fem komitear, der i mellom formannskapslova og om sportellova. 1 1824 var han medlem av justiskomiteen.
Han døydde på garden sin i Ringsaker i 1832.
Bekkestranda kyrkje
Bekkestranda kyrkje eller Bekkestranda kapell er ei langkyrkje i Holmestrand kommune.
Bygget vart oppført som Bubakkens bedehus i 1902. Huset vart ombygd i 1911 og fekk kapellstatus i 1913. I 2000 vart bygget overdrege til Sande sokn.
Volda kyrkje
Volda kyrke er ei krosskyrkje i tettstaden Volda i Volda kommune på Sunnmøre.
Tidlegare kyrkjer
Halkjelsvik, no sentrum i tettstaden Volda, var kyrkjestad alt kring år 1200. På 1400 talet stod her ei stavkyrkje. Ho vart påbygd fleire gonger til ho vart nedreven i 1858, og erstatta av ei ny krosskyrkje i tre. Dette var ei av dei største trekyrkjene i landet. Ho brann natt til 7. april 1929. Ikkje noko av det tildels svært gamle inventaret vart redda.
Den noverande kyrkja
Det vart vedteke å bygg opp ny kyrkje i stein. Ho er reist etter teikning av arkitekt Arnstein Arneberg. Den grovhogne gråsteinen i yttermuren er teken om lag ein kilometer vest for kyrkja. Innvendig vart det bygd ein frittståande kvelving i jarnbetong. Kyrkja er 43,5 meter lang og 16 meter brei. Tverskipet er 29 meter. Høgda under kvelven er 11 meter. Mønehøgda 15 meter. Høgd på spiret er 40 meter. Meister under bygginga var J. Strømsheim frå Sykkylven.
Kyrkja vart vigsla 1. mai 1932 av biskop Andreas Fleischer. Koret er pryda av ei freskomåling av Hugo Lous Mohr. Det biletet, som den gongen var det største freskoarbeidet i Noreg, stod ferdig til jul i 1932.
Oberliga DDR
Oberliga var DDRs øvste fotballdivisjon. Ligaen vart oppretta i 1949 og eksisterte til og med sesongen 1989/90.
Sesongen 1990/91 fungerte som kvalifikasjonsserie til Bundesliga i det sameinte Tyskland sesongen etter. Før DDRs Oberliga vart oppretta, vart det spelt to Austsonemeisterskap i det sovjetiskokkuperte Aust-Tyskland. Desse meisterskapa vart spelt på regionalbasis, med eit sluttspel etter cup-system for å kåre meisteren.
Den første sesongen i Oberliga vart spelt utan laga frå Aust-Berlin, som da framleis spelte i serie saman med laga frå Vest-Berlin. Frå 1954/55-sesongen bestod ligaen av 14 lag. I ein periode mellom 1955 og 1960 vart ligaen spelt i vår – haust-sesongen.
Til liks med ligaer i mange andre land i Aust-Europa, var truleg og DDRs Oberliga skjemt av utanomsportsleg innblanding og kampfiksing. Det blir mellom anna hevda at dei fleste av BFC Dynamo Berlins seriemeisterskap på 1980-talet var fiksa.
Fleire lag vart og flytta mellom ulike byar.
NOFV-mesterskap
Etter sesongen 1990/91 fekk dei to beste laga i den austtyske serien plass i alltysk Bundesliga. Dei seks nest beste laga fekk plass i 2. Bundesliga. Dei siste seks laga i divisjonen fekk plass i alltysk Oberliga (nivå 3).
Saturnmånen Pallene
Pallene er ein av månane til Saturn. Han har ein diameter på kring 4 km og går i bane mellom Mimas og Enceladus.
Pallene vart oppdaga 1. juni 2004 av biletlaget bak Cassini-sonden. Det har seinare vorte stadfest at Pallene er det same objektet som var synleg på eitt einskild Voyager 2-bilete og som fekk mellombelsnamnet S/1981 S14.
Law-Racoviță-Negoiță-stasjonen
Law-Racoviță-Negoiță-stasjonen (rumensk Stația Law-Racoviță-Negoiță), tidlegare kalla Law-Racoviță-stasjonen, er den første permanente rumenske forskingsstasjonen i Antarktis, kalla opp etter den rumenske oppdagaren Emil Racoviță (og seinare òg forskaren Teodor Negoiță) og innvigd 13. januar 2006. Stasjonen vart opphavleg bygd av Australia i 1986 og så gjeven til Romania. Stasjonen ligg i Princess Elizabeth Land i Larsemannfjella, 2 km frå den kinesiske Zhongshan-stasjonen og den russiske Progress-stasjonen.
Law-Racoviță-Negoiță-stasjonen ligg på ei klippe kring 3 km frå Ingrid Christensen Kyst. Ein kjem til stasjonen med helikopter frå Davis-stasjonen, kring 80 km nordaust, eller over land frå Zhongshan- eller Progress II-stasjonen.
Historie
I 1986 bygde Australia Law-stasjonen for polarforsking om sommaren. Teodor Negoiță prøvde å danna ein rumensk base i Antarktis frå 1997. Etter fleire år med forhandlingar med medlemslanda i Antarktistraktaten fekk rumenarane løyve til å nytte den tidlegare australske basen. Den 20. februar 2006 vart stasjonen offisielt gjeven til Romania frå Australia.
Verdsarven i Danmark
Danmark underteikna UNESCO-konvensjonen 25. juli 1979. Det er Kulturstyrelsen som har hovudansvar for verdsarvkonvensjonen.
Den første danske verdsarvstaden var Jellingmonumenta som vart teke med på lista i 1994.
Verdsarvstader
Desse stadene i Danmark står på verdsarvlista. Årstalla viser til når stadene vart teke med på lista av UNESCO.
På Grønland finst ein verdsarvstad.
Oppføringar på den tentative lista
Desse oppføringane er leverte inn av Danmark til den tentative lista, som omfattar plasser kvart land vurderer å nominere som verdsarv. Årstallet angjev når framlegget blei ført opp av Unesco.
Grønland har to oppføringar på den tentative lista og begge er frå 2003.
Jo Burt
Jo Burt er ein engelsk bassist, gitarist, låtskrivar og vokalist. Han er kanskje mest kjend for å ha vore bassist i Black Sabbath på turneen deira i 1987 etter albumet The Eternal Idol. Han slutta i bandet etter turneen enda.
Jo Burt var med å starte Sector 27 med Tom Robinson - og eit medlem av Virginia Wolf med Jason Bonham. Burt spelte òg på soloalbumet til Freddie Mercury, Mr. Bad Guy.
Han har skrive for, turnert og spelt med mange andre artistar, som The Troggs, Brian Setzer, Bob Geldof, Roger Taylor, James Reyne, Sweet og mange andre.
Andreas Olsen Sæhlie
Sæhlie var ordførar i Vang i åtte år, og ordførar i Oplandske kreditbanks representantskap frå 1879, styreformann i Hedmarks landbruksselskap frå 1881 og medlem av representantskapet i Selskabet for Norges Vel frå 1892.
Sæhlie representerte Hedemarkens amt på Stortinget frå 1868 til -79. Han var 1868-74 sekretær i budsjettkomiteen, 1871-76 medlem av både valkomiteen og jarnbanekomiteen, samt 1875-79 medlem av skattekomiteen. Elles var han medlem av røysterettskomiteen 1875-77, gasje- og pensjonskomiteen 1877-79 og av den parlamentariske skattekommisjonen av 1877. I 1872 var han med i Stortinget sin deputasjonen til tusenårsfeiringa i Haugesund.
Sæhlie døydde under ein fisketur på ein av eigedomane sine i Gausdalsfjella.
Utmerkingar
Sæhlie var innehavar av St. Olavs Orden.
Nong Khai-fylket
Nong Khai er eit fylke i Thailand. I 2014 var det 517 269 innbyggjarar i fylket. Fylkeshovudstaden er Nong Khai.
Dagleg går det tog til Thanaleng i Laos, og Nordaust-bana går m.a. til Nakhon Ratchasima-fylket.
Sleepless
Sleepless er ein song av bandet King Crimson, gjeven ut på singel i 1984. Songen er henta frå albumet Three of a Perfect Pair (1984) og er mest kjend for den særeigne basslinja i opninga, der Tony Levin slår på strengane for å skape ein pulserande rytme. Singelen kom ut med «Nuages (That Which Passes, Passes Like Clouds)» som B-side. Ein 12"-versjon vart òg gjeven ut av singelen med alternative miksar av songen. Desse miksane vart gjevne ut på 2001-utgåva av albumet som bonusspor.
Verdsmeisterskapen i roing 1977
Verdsmeisterskapen i roing 1977 vart avvikla på reggatabana Bosbaan i Amstelveen i Nederland, med finalar helga 28. og 29. august. Karane tevla i 11 i ulike båtklassar og kvinnene i 6.
Ingen norske båtar plasserte seg mellom dei seks beste.
Singlesculler
<br style="clear:both;" />
Dobbeltsculler
<br style="clear:both;" />
Toar med styrmann
<br style="clear:both;" />
Firar utan styrmann
<br style="clear:both;" />
Firar med styrmann
<br style="clear:both;" />
Dobbeltfirar
<br style="clear:both;" />
Åttar
<br style="clear:both;" />
Kronborg i Malmö
Kronborg er eit bustadområde i Västra Innerstaden i Malmö i Sverige som har fått namn etter Kronborg slott i Helsingør i Danmark. Namn på gater og kvartal i bydelen har òg vorte henta frå Danmark på liknande måte.
Fylkesveg 440
Fylkesveg 440 finst i fleire fylke i Noreg:
Fylkesvei 440 (andre betydninger)
Verdsmeisterskapen i roing 1977
Lettvekt, firar utan styrmann
<br style="clear:both;" />
Kronborg i Malmö
Bustadsområdet vart utbygd på andre halvparten av 1940-talet og frametter, hovudsakleg med bustadblokker i fire til seks høgder, og dessutan eit punkthus på fjorten høgder. Dei fleste blokkene er eigd av bostadsrättsföreningar, som er den svenske versjonen av det som i Noreg vert kalla burettslag. Mellom blokkene er det vide grasflater.
I området ligg det fleire skular, mellom anna Parkskolan og friskulane Bladins internationella skola, Humfryskolan og 4ans Gymnasium.
Verdsmeisterskapen i roing 1977
Lettvektsåttar
<br style="clear:both;" />
Mike Doonesbury
Mike (Michael J.) Doonesbury er tittelfiguren i teikneserien Doonesbury av Gary Trudeau. Han var med frå første stripa i 1970, og har vore hovudperson med jamne mellomrom frå den tid og fram til i dag.
Mike byrja som ein hjelpelaus bondegut frå Oklahoma, oppvaksen i Tulsa, og var om lag 19 år då serien byrja. Heimemiljøet krinsa rundt mora Daisy og broren Benjy. Sjølv var Mike ein idealist med få voner på damefronten. Sjølvbiletet hans vart markert av at spegelen støtt kommenterte lykka hans og utsjånaden dei første åra.
NGC 3370
NGC 3370 er ein spiralgalakse som ligg rundt 98 millionar lysår unna jorda i stjernebiletet Løva. Ei type Ia supernova med nemninga SN 1994ae vart observert i galaksen i november i 1994. Ho var mellom dei næraste og best observerte sidan astronomien byrja å nytta digitale CCD-ar.
Verdsmeisterskapen i roing 1977
Toar utan styrmann
<br style="clear:both;" />
Mike Doonesbury
Etter studietida tok Mike arbeid i World Trade Center, og vart reklamemann. Han fekk ofte oppdrag som gjekk på ære og samvit laus, til dømes då han vart beden om å selja Ronald Reagan til svarte veljarar. Det første han sa til oppdraget var: «de set meg på prøve, ikkje sant? for å finne ut om eg har skam i livet?» Men han gjorde som han vart beden. Seinare tok Mike på seg å laga reklame for tobakksindustrien, og kom til å skapa mr. Butts, ein vandrande sigarett. Butts kom til å plaga Mike i årevis etterpå.
Etter brotet med J.J. møtte Mike den langt yngre Kim Rosenthal, vietnamesisk jente oppvaksen hjå jødiske foreldre, og dei fann kvarandre på nerdenivå og kunnskap. Saman flytte dei til Seattle, der Mike sel Software. Han har tidvis budd i lag med Zonker, og har tidvis kasta Zonker på dør.